Għaqda Mużikali San Ġużepp żZ Kemmuna hija gżira li tinsab bejn il-gżira ta' Malta u Għawdex u b'mod amministtrativ din il-gżira tifforma parti mir-raħal tagħna ta' Għajnsielem. Sfortunatament għandna t-tendenza li xi kultant ninsew li din il-gżira tagħmel parti minn Malta u Għawdex kif jgħid perfettament il-poeta Ġorġ Pisani fil-poeżija Kemmuna: ' Waħdek, ħosbiena f'nofs il-baħar tagħna, bla ħoss, bla ġrajja, bla tbissima, bla dija, x'inti titħasseb f'dan is-skiet saħħari, gżira minsija2 ' Qatt ħsibt xi tfisser il-kelma 'Kemmuna''2 Ma hemmx risposta waħda għal din il-mistoqsija imma skont il-Griegi din il-kelma tfisser Festa. Oħrajn bħall-istudjużi Ptolemv u Ovid jgħidu li din il-kelma ġejja mill-kelma Għarbija Cospra li tfisser gżira. Scileus kien jirreferi għal Kemmuna bl-isem Lampas li kienet tfisser ''qrib ta'. Il-kittieb Agius De Soldanis fil-ktieb $ Gozo : Ancient and Modern Religious and Profane' jgħid illi jemmen li Kemmuna kienet abitata daqskemm kienu abitati Malta u Għawdex minħabba li fil-maġġor parti ta' din il-gżira hemm ħamrija fertili. Illum kif kulħadd jaf Kemmuna għandha populazzjoni żgħira ħafna ta' erba' min- nies. U x'kienet l-importanza ta' din il-gżira storikament Storikament Kemmuna kienet dependenti fuq il-Gvern ta' Għawdex magħruf bħala Università. Sajjieda Għawdxin li kienu jaqsmu bid-dgħajjes tagħhom minn Għawdex għal Malta kienu jibżgħu mill-pirati tal-baħar li dawn tal-aħħar kienu jiffrekwentaw il-gżira ta' Kemmuna. Għal dan il-għan il- Vicerov ta' Sqallija bil-għajnuna tal- i Gran Mastru Fra Alof de Wignacourt bena torri minn fejn setgħet issir l-għassa. Illum dan it-torri huwa magħruf bħala t-torri ta' Santa Marija u kien l-inġinier Fra Vittorio Cassar li ħareġ b'disinn torri ta' Santa Marija kien iservi bħala ħabs. Sfortunatament meta Malta ġiet maħkuma mill-Ingliżi, Kemmuna ġiet abandunata kompletament, madankollu t-torri kien reġa' sar utli għall- Maltin fiż-żmien il-Gwerra. Illum il-ġurnata dan it-torri nistgħu ngħidu li hu sit storiku għat-turisti li jżuru din il-gżira. F'din il-gżira nsibu wkoll kappella żgħira magħrufa bħala l-Kappella ta' Santa Marija li inbniet fl-1618 imma kienet restawrata diversi drabi. Naturalment wieħed isib ukoll diversi bajjiet f'din il-gżira bħar- Ramla ta' Santa Marija fejn isiru ħafna tcampings u tpicnics', il-Bajja ta' l-famuż B/ue Lagoon li fl-opinjoni tiegħi jekk huwa permessibbli u mingħajr ma nidħol f'kontroversji naħseb li għandna nibżgħu aktar għalih u nżommuh bħala bajja pubblika u mhux b'inkiss inkiss inbiddluh f'bajja privata. Appatti li din il-gżira tiġi ffrekwentata min-numru kbir ta' turisti, diversi films popolari madwar id-dinja kollha ġew ukoll meħudha f'Kemmuna bħal films Trov, The Count of Monte Cristo u Swept Awav. Għandu jkun unur kbir għalina mhux biss bħala Maltin u Għawdxin iżda bħala Għajnselmiżi li films bħal dawn ġew meħuda f'Kemmuna. Qabel ma nispiċċa dan it-tagħrif li qsamt miegħek naħseb li Ġorġ Pisani permezz tal-poeżija tiegħu ried iwasslilna messaġġ li għandna nieħdu iżjed ħsieb din il-gżira daqstant għażiża u mhux nabbandunawha u nħalluha waħedha. Ma rridux ninsew li din hija parti minna u rridu nkunu responsabbli u nieħdu ħsiebha daqskemm nieħdu ħsieb lil Malta u lil Għawdex. Irrid ngħid li ma' aħniex qed nabbandunawha kompletament, pero rridu nagħtuha iktar importanza lil din il-gżira u li fi żgur nemmen li bi ftit iżjed attenzjoni 7 kapaċi nagħmlu danl